### Resumé

*Teknisk Udvalg godkendte den 12. december 2023 pkt. 262 rutenet og køreplaner, som skal træde i kraft 28. juni 2024.* *Der har på baggrund af de godkendte køreplaner været afholdt et møde med Sydtrafik og vognmanden om den kommende køreplan. På baggrund af mødet er der kommet forslag til justeringer i køreplaner og kørselsomfang.*

### Sagsfremstilling

Efter gentænkningen af den kollektive trafik og fastlæggelse af endelig rutenet har Teknik & Miljø afholdt møde med Sydtrafik og vognmanden om de konkrete linjer og køreplaner. På mødet viste der sig en mulighed for en mere effektiv udnyttelsen af busserne ved at opdele linje 4 i to linjer. Det vil frigive køreplantimer som kan anvendes til at forbedre betjeningen andre steder i rutenettet, f.eks. halvtimedrift på linje 9 Vinding og linje 10 Mølholm på hverdage mellem kl. 6 - 20.

Sydtrafik har undersøgt konsekvensen ved at dele linje 4 i to linjer. I følge rejsekortdata er der ca. 10 % af passagerne som kører ud over [adresse], fordelt med 5% der benytter [adresse], 2 % der benytter stoppestedet i [adresse] og de sidste 3 % passagerer fortsætter til [adresse]. Det svarer til ca. 0,5 passager pr afgang pr. dag, der kører udover [adresse]. Opdeles linje 4 i to linjer, vil der være forbindelse på [adresse].

En nærmere løsning og økonomi præsenteres på udvalgsmødet.

### Økonomi

Sydtrafik vurderer, at opdelingen af linje 4 vil frigive ca. 2500 køreplantimer, hvilket kan finansiere udvidelsen af betjeningen på linje 9 og 10.

### Klima og resiliensvurdering

Kollektiv trafik mindsker transportspild ved at samle flere mennesker. På den måde medvirker kollektiv trafik til færre biler på vejene og reducerer dermed CO2 udledning og trængsel.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

**at** udvalget godkender, at linje 4 deles i to særskilte linjer, og

**at** besparelsen i køreplantimer bruges til at finansiere en driftsudvidelse på linje 9 til Tejs Jespersen og linje 10 til Mølholm til halvtimedrift hverdage mellem kl. 6 - 20.

### Beslutning

Godkendt.